钦定古今图书集成/历象汇编/岁功典/第069卷 > 《广西志书》 > 南吕八月启 梁昭明太子
## 钦定古今图书集成/历象汇编/岁功典/第069卷 > 《广西志书》 > 南吕八月启 梁昭明太子

一叹分飞，三秋限隔，遐思盛德，将何以伸？白云断而
音信稀，青山暝而江湖远。敬想足下羽仪胜眷，领袖
嘉宾，倾玉醅于风前，弄琼驹于月下。但某登山失路，
涉海迷津，问猿啸而寸寸断肠，听鸟声而双双下泪。
当以黄花笑冷，白羽悲秋，既传苏子之书，更汎陶公
之酌。聊因三鸟，略叙二难，面会取书，不能尽述，或叨
“风念，不黜《鱼缄》。”

“仲秋狝田　　　　　　　　　” 晋傅元

古《远期行》。《古今乐录》曰：“《仲秋狝田》，言大晋虽有文德，不废武事，顺时以杀伐也。”

仲秋狝田，金德常刚。凉风清且厉，凝露结为霜。白藏
司辰，苍隼时鹰扬。鹰扬犹尚父，顺天以杀伐。春秋时
序，雷霆振威曜，进退由钲鼓。致禽祀祊，羽毛之用充
军府。赫赫大晋德，芬烈陵三五。敷化以文，虽治不废
武。光宅四海，永享天之祜